**Marina Ortega Otero**, nada no Carballiño o 22 de xaneiro de 1983, é unha psicóloga e política galega, membro do Partido dos Socialistas de Galicia (PSdeG-PSOE). Deputada no Congreso dos Diputados durante a XIII Lexislatura e a XIV Lexislatura, en marzo e xuño de 2020 presentouse como cabeza de lista do seu partido pola Provincia de Ourense ás convocatorias de abril e xullo dese ano ás Eleccións ao Parlamento de Galicia de 2020.

Traxectoria
-----------

### Traxectoria académica e laboral

Licenciada en psicoloxía pola Universidade de Santiago de Compostela, forma parte da Xunta de Goberno do Colexio Oficial de Psicoloxía de Galicia, onde é vogal na sección de Psicoloxía Xurídica.

Exerceu a psicoloxía infantil, adulta e forense, ademais de dirixir o programa Recurra na provincia de Ourense.

### Traxectoria política

Tralas eleccións municipais de España de 2015, convértese en Concelleira de Servizos Sociais, Igualdade e Sanidade no Concello do Carballiño.

No XIII Congreso do PSdeG-PSOE é elixida para formar parte da Executiva de Gonzalo Caballero Míguez, electo Secretario Xeral do PSdeG, asumindo así a Secretaría de Políticas Sociais da CENG.

Despois da moción de censura contra Mariano Rajoy de 2018, asume a xefatura de gabinete da Subdelegación do Goberno en Ourense ata que encabeza a lista pola súa provincia para as eleccións xerais de España de abril de 2019 resultando electa.

Durante a XIII Lexislatura convértese en Vicepresidenta Primeira da Comisión de Sanidade, Consumo e Benestar Social e en portavoz adxunta da Comisión de Igualdade. Está tamén adscrita á Comisión de Orzamentos, á Comisión de Fomento e á Comisión para as Políticas Integrais da Discapacidade. E, ademais, é vogal na Comisión de Dereitos da Infancia e a Adolescencia e na Comisión Mixta de Relacións co Defensor do Pobo.

Meses máis tarde, volve a repetir posto de saída para as eleccións xerais de España de novembro de 2019 e resulta tamén electa.

Eleccións ao Parlamento de Galicia 2020
Durante a XIV Lexislatura repite como Vicepresidenta Primeira da Comisión de Sanidade, Consumo e Benestar Social e como portavoz adxunta da Comisión de Igualdade. Ademais, é vocal da Comisión de Dereitos da Infancia e Adolescencia, da Comisión Mixta de Relacións co Defensor de Pobo e da Comisión Mixta para o Estudo dos Problemas das Adicións.

Tralo anuncio das eleccións ao Parlamento de Galicia de 2020, dimite e convértese de novo en candidata para ditos comicios, acompañada do tamén exsenador Juan Carlos Francisco Rivera. Para substituíla no Congreso dos Deputados, causa alta Uxía Tizón Vázquez.

Notas
-----

1. ↑  X. r. b. (2017-10-30). "Caballero asume el reto con tres vicesecretarías sin integración". *Atlántico* (en castelán). Consultado o 2020-06-12.
2. ↑  "Marina Ortega asume la jefatura de gabinete de la Subdelegación de Ourense". *La Voz de Galicia* (en castelán). 2018-07-18. Consultado o 2020-06-12.
3. ↑  "Perfil da deputada durante a XIII Lexislatura na web do Congreso dos Deputados". Arquivado dende o orixinal o 22 de agosto de 2019.
4. ↑  "Perfil da deputada durante a XIV Lexislatura na web do Congreso dos Deputados". Arquivado dende o orixinal o 13 de xuño de 2020.
5. ↑  "Ortega deja la Comisión de Sanidad y va a Galicia". *Consalud* (en castelán). Consultado o 2020-06-12.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Marina Ortega Modificar a ligazón no Wikidata*** |

### Outros artigos

* Lista de deputados galegos no Congreso desde a Transición